ગાંધીનગરમાં મુખ્ય માર્ગો પર રખડતાં ઢોર વાહનચાલકો માટે માથાનો દુ:ખાવો સાબિત થઇ ગયાં છે. વાહનોથી ધમધમતા ચ અને ઘ માર્ગ પર રોડની વચ્ચે રખડતાં અને બેસી રહેતા ઢોરના કારણે અકસ્માતો પણ વધ્યા છે. વાહન ચાલક અને ઢોર બંન્નેના જીવ પર જોખમ તોળાઇ રહ્યું છે. શહેરીજન સંસ્થા દ્વારા આ અંગે મેયરને રજૂઆત કરાઇ છે. હાલ નગરમાં ધાર્મિક તહેવારોના કારણે વાહન અને પદયાત્રી વધ્યા હોવાથી આ સમસ્યાનું ઝડપથી નિરાકરણ આવે તેના માટે કાયદાનું હથિયાર ઉગામવાની માંગ સંસ્થા દ્વારા કરાઇ છે.